Foto: AP Photo / Abdulnasser Alseddik Saudiya Arabistoni boshchiligidagi arab koalitsiyasi Yaman poytaxti shimolidagi Ar-Raud tumanida joylashgan harbiy fakultetga ikki marta zarba berdi, deb xabar qildi RIA Novosti harbiy manbaga tayanib. "Koalitsiya harbiy fakultet binosiga ikki marta zarba berishi natijasida binoga jiddiy zarar yetdi", - dedi manba. Koalitsiya samolyotlari shuningdek, sobiq prezident gvardiyasi joylashgan hududdagi lagerga ham zarbalar bergan. Xusiylar va Yaman prezidenti Abd Rabbu Mansur Xodi kuchlari o‘rtasidagi qarama-qarshilik to‘rt yildan buyon davom etmoqda.